Virkni er orð vikunnar og Blái dagurinn ! Virkni er orð vikunnar og Blái dagurinn ! Sæl veriði kæru vinir á þessum fallega mánudagsmorgni . Sólin skín fallega á fagurhvíta snjóinn . Í dag er yndislegt að nýta útiveruna og það ætlum við sko að gera . Í Hjallísku þáttum er þetta þriðja vikan í Áræðnilotunni okkar og er orð vikunnar orðið " Virkni " . Það stendur fyrir að vera virkur í eigin lífi og ákvörðunum . Við eflum okkar nemendur í þessu og alltaf í gegnum leikinn . Í Mætti málsins tökum við upp nýtt orðaforðahugtak sem við ætlum að efla næstu þrjár vikurnar og vonum við að þið kæru foreldrar takið virkan þátt í þessu með okkur . Orðaforðahugtakið er " Farartæki " . Í hljóðainnlögninni er hljóð vikunnar hljóðið " Ú " . Í Tákn með tali eru tákn vikunnar táknin " Fremstur " og " Síðastur " . Ásamt þessu höldum við áfram að efla þætti tengt hljóðkerfisvitund . Við minnum á Dag einhverfunnar en hann er á morgun þriðjudag 2. apríl . Í tilefni þessa dags ætlum við að mæta í bláum fötum til að sýna einstaklingum með einhverfu samstöðu og stuðning . Dagur þessi er haldinn víða um land . Við vonum að þið eigið yndislega viku kæru vinir